ທ່ານ Hagel ໄປຢ້ຽມຢາມ ອັຟການິສຖານ ແບບບໍ່ປະກາດ ໃຫ້ຊາບລ່ວງໜ້າ
ທ່ານ Chuck Hagel ເດີນທາງໄປຢ້ຽມຢາມ ອັຟການິສຖານ ເທື່ອສຸດທ້າຍ ໃນຖານະຫົວໜ້າ ທຳນຽບຫ້າແຈ ແບບບໍ່ປະກາດ ໃຫ້ຊາບລ່ວງໜ້າ.
ລັດຖະມົນຕີກະຊວງປ້ອງກັນປະເທດສະຫະລັດ ທ່ານ Chuck Hagel ເດີນທາງໄປເຖິງອັຟການິສຖານໂດຍບໍ່ມີການປະກາດ ໃຫ້ຊາບລ່ວງໜ້າ ໃນການຢ້ຽມຢາມ ຄັ້ງສຸດທ້າຍ ໃນຖານະຫົວ ໜ້າຂອງທຳນຽບຫ້າແຈ ກ່ອນລົງຈອດທີ່ນະຄອນຫຼວງກາບູລໃນວັນເສົາມື້ນີ້ທ່ານ Hagel ກ່າວຕໍ່ພວກນັກຂ່າວວ່າ ທ່ານມີຄວາມເຊື່ອໝັ້ນວ່າ ກຳລັງຮັກສາ ຄວາມປອດໄພຂອງອັຟການິສຖານມີຄວາມສາມາດພຽງພໍ ທີ່ຈະ ປ້ອງກັນນະຄອນຫຼວງຈາກການໂຈມຕີຂອງກຸ່ມຕາລີບານໄດ້ ເປັນທີ່ຄາດກັນວ່າ ທ່ານ Hagel ຊຶ່ງຈະອອກຈາກຕຳແໜ່ງ ໃນ |ອີກບໍ່ດົນນີ້ ຈະພົບປະກັບບັນດາເຈົ້າໜ້າທີ່ອະວຸໂສຂອງອັຟການິສຖານແລະໂອ້ລົມກັບ ພວກທະຫານອາເມຣິກັນ ທີ່ຍັງປະຈຳການຢູ່ໃນປະເທດດັ່ງກ່າວ ຫລັງຈາກການເຮັດສົງ ຄາມພາຍໃຕ້ການນຳພາຂອງອົງການເນໂຕ້ມາເປັນເວລາ 13 ປີ ການປະຕິບັດງານໃນການສູ້ລົບຂອງອົງການເນໂຕ້ ຈະສິ້ນສຸດລົງໃນວັນທີ 31 ທັນວານີ້ ແລະທະຫານປະມານ 12,500 ຄົນ ກໍຈະເຂົ້າຮັບໜ້າທີ່ໃໝ່ໃນການໃຫ້ຄວາມສະໜັບສະ ໜຸນແທນ ໂດຍຈະສະໜອງການເຝິກແອບແລະໃຫ້ການສະໜັບສະໜຸນແກ່ກຳລັງຮັກສາ ຄວາມປອດໄຟຂອງອັຟການິສຖານ ໃນວັນສຸກວານນີ້ ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ແຕ່ງຕັ້ງ ໃຫ້ທ່ານ Ashton Carter ທີ່ມີປະສົບພະການໃນການເຮັດວຽກຢູ່ທີ່ທຳນຽບຫ້າແຈ ມາເປັນເວລາ ດົນນານແລ້ວນັ້ນ ເຂົ້າຮັບໜ້າທີ່ແທນທ່ານ Hagel ເປັນລັດຖະມົນຕີປ້ອງກັນປະເທດຄົນ ຕໍ່ໄປຂອງສະຫະລັດ